ਡੈਰਨ ਲੀਹਮਨ
ਡੈਰਨ ਸਕਾਟ ਲੀਹਮਨ (ਜਨਮ 5 ਫ਼ਰਵਰੀ 1970) ਇੱਕ ਸਾਬਕਾ ਆਸਟਰੇਲੀਅਨ ਕ੍ਰਿਕਟ ਖਿਡਾਰੀ ਹੈ ਅਤੇ ਇਸ ਸਮੇਂ ਆਸਟਰੇਲੀਆ ਦੀ ਕ੍ਰਿਕਟ ਟੀਮ ਦਾ ਕੋਚ ਹੈ। ਲੀਹਮਨ ਨੇ ਆਪਣੇ ਇੱਕ ਦਿਨਾ ਅੰਤਰਰਾਸ਼ਟਰੀ ਕੈਰੀਅਰ ਦੀ ਸ਼ੁਰੂਆਤ 1996 ਵਿੱਚ ਅਤੇ ਅੰਤਰਰਾਸ਼ਟਰੀ ਟੈਸਟ ਕ੍ਰਿਕਟ ਦੀ ਸ਼ੁਰੂਆਤ 1998 ਵਿੱਚ ਕੀਤੀ ਸੀ। ਲੀਹਮਨ ਆਪਣੀ ਆਕਰਾਕਮਕ ਬੱਲੇਬਾਜ਼ੀ ਲਈ ਜਾਣਿਆ ਜਾਂਦਾ ਸੀ। ਲੀਹਮਨ ਇੱਕ ਕੰਮ-ਚਲਾਊ ਗੇਂਦਬਾਜ਼ ਵੀ ਸੀ, ਜੋ ਕਿ ਖੱਬੇ ਹੱਥ ਨਾਲ ਸਪਿਨ ਗੇਂਦਬਾਜ਼ੀ ਕਰਦਾ ਸੀ। ਲੀਹਮਨ ਆਪਣੀ ਸਰੀਰਕ ਫ਼ਿਟਨੈਸ ਵੱਲ ਘੱਟ ਹੀ ਧਿਆਨ ਦਿੰਦਾ ਸੀ ਅਤੇ ਆਧੁਨਿਕ ਖਾਣ-ਪੀਣ ਵਾਲੀਆਂ ਆਦਤਾਂ ਨਾ ਪਾ ਸਕਿਆ। ਉਸਨੇ ਨਵੰਬਰ 2007 ਵਿੱਚ ਪਹਿਲਾ ਦਰਜਾ ਕ੍ਰਿਕਟ ਤੋਂ ਸੰਨਿਆਸ ਲੈ ਲਿਆ ਸੀ।